স্টাফ রিপোর্টার: বাংলাদেশ ব্যাংকে রাখা সোনার চাকতি হয়ে গেলো মিশ্র বা সংকর ধাতু এ নিয়ে সারা দেশে যখন তোলপাড় তখন অর্থমন্ত্রী বললেন এটি কোন বড় ঘটনা নয়। এটি কেন্দ্রীয় ব্যাংকের বিষয় এ নিয়ে জাতীয় রাজস্ব বোর্ডের (এনবিআর) কথা বলা উচিৎ হয়নি। এ ঘটনায় কোনও কমিটির দরকার নেই। অবশ্য এর আগেও সোনালি ব্যাংকের ৪ হাজার কোটি টাকার দুর্নীতিকেও বলেছিলেন এটি কোন বড় টাকা নয়। প্রশ্ন হচ্ছে তাহলে কত টাকা (কত বড় দুর্নীতি) বড় টাকা অর্থমন্ত্রীর কাছে। অর্থনীতিবিদরা বলছেন, অর্থমন্ত্রীর এম বক্তব্যে দুর্নীতিবাজরা উৎসাহিত হচ্ছেন। আর এ কারণেই একের পর এক দুর্নীতি ঘটনা ঘটছে।